Encara que actuó como aligato menor y subchecto d'os otomans no podió impedir que prenesen Salonica en 1394, que invadisen dimpués Tesalia, Grecia y o Peloponiso y que encomenzasen o bloqueyo de Costantinoble. En 1396 fracasó a cruzata occidental antiotomana en Nicopolis y s'esperaba que os otomans prenesen Costantinoble. A invasión de Tamerlán en Asia la Chica fació que a presión otomana reblase y que Manuel II viachase ta Occident pa mirar aduya en 1400.